Odense Adresse-Contoirs Efterretninger, 1835-03-30
J Deputeertkammeret fortsættes Debatterne om Ministrenes Ansvarlighed, uden at vække synderlig Deeltagelse, skjøndt dette Spørgsmaal ifølge sin Natur hører til de vigtigste i en konstitutionel Forfatning; men de evige Kammer og Minister=Kombinationer have udbredt saa megen Kjedsomhed angaaende politiske Materier, at Man, - hvo skulde troe det? – i Paris nu næsten støder grovt an imod den gode Tone, ved i Selskab at tale om Politik, ja det nye Regjeringsystem bærer endog saa gode Frugter, at Man ogsaa der med større Utaalmodighed venter en ny Opera, end et nyt Ministerium. - Nogen Jnteresse vakte en i Kammeret fremlagt Petition om at oprette et Mindemærke for Marskal Ney, lige over for Palladset Luxemburg, hvor Pairskammeret samles, ved hvis Dom han overleveredes til Døden; men uagtet den for sin Diærvhed bekjendte Oberst Bricqueville varmt tog sig af den, besluttede Kammeret dog, ikke at tage videre Notits deraf. Een Skjændsel mere!" udraabte Obersteen, da dette Resultat af Afstemningen blev bekjendt. Ethvert Haab om en Amnestie synes at forsvinde, og Debatterne i Pairskammeret angaaende den store Komplot Proces skulle tage deres Begyndelse imellem den 5 og 12 Mai. Men det er dog et Spørgsmaal, om Forhandlingerne blive mulige. For at give dem Retsgyldighed udfordres, at Halvdelen af alle Pairs skulle være tilstede derved. For Øieblikket er netop 4 over Halvdelen i Paris, og naar Man betænker, at iblandt de Tilstedeværende ere een 90 aarig, syv 80-aarige og 22 70-aarige Oldinger, samt at de Øvrige størstedeels ere over 60 Aar, vil Man finde det høist sandsynligt, at i det mindste 5 ville vorde forhindrede i at tage Deel i Debatterne. Hertil kommer, at enhver Pair som er fraværende, endog kun ved eet Møde, derved bliver ukompetent til at fælde Dom i Sagen, ikke at tale om, at Adskillige, som ere stemte imod Processen, venteligen ville udeblive, for derved at lægge dens Fremme Hindringer i Veien. Og til en ny Pairskreation for den forhadte Processes Skyld vil Regjeringen vel neppe vove at gribe. Jmidlertid fortsætter denne sine Forberedelser til Processen, og fem store Diligencer ere afgaaede fra Paris, for at afhente Fangerne fra de andre Stæder. Et lidet Forspil for den er givet i denne Tid. To af de Anklagede havde valgt Dhrr. Voyer d'Argenson og Blanqui til deres Konsulenter; men Pairskammerets Præsident har nægtet disse Adgang til Fangerne, fordi de ikke ere immatrikulerede Advokater. Saadanne kunne Retterne nemlig ikke forbyde Adgang til dem, hvorimod det er overladt til deres eget Godtbefindende, om de ville tilstede andre valgte Retskonsulenter den. Saare sjeldent gjøres Brug af denne Forbudsret, og samtlige Anklagede for April Urolighederne have derfor tilskrevet Præsidenten, at saafremt han paa denne Maade vil lægge Hindringer i Veien for deres Forsvar, saa ville hverken de eller deres Kolleger i Lyon og Luneville godvilligen stille sig for Retten, men lade sig slæbe derhen med Magt, og det først efterat have udtømt alle mulige Forsvarsmidler imod denne Magt. Da det er Folk, af hvem Man kan vente, at de ville opfylde deres Trusel, formoder Man, at dette vil bevæge Hr. Pasquier til Eftergivenhed, saa at hine tvende agtede Mænd ville erholde Adgang, ligesom Hr. Carrel ved Processen imod National erholdt til Hr. Rouen.